**Астана қаласы Қазақстан Ассамблеясының**

**хатшылығы туралы ереже**

**I. Жалпы ережелер**

1. Астана қаласы Қазақстан халқы Ассамблеясының хатшылығы (бұдан әрі - Хатшылық) қала әкімі аппаратының құрылымдық бөлімшесі болып табылады.

2. Хатшылық өз қызметінде Қазақстан Республикасының Конститу-циясын, Қазақстан Республикасының Заңдарын, Қазақстан Республикасы Президентінің және Үкіметінің актілерін, Қазақстан халқы Ассамблеясы туралы ережені, әкімдік қаулыларын, әкімнің шешімдері мен өкімдерін басшылыққа алады.

3. Астана қаласы Қазақстан халқы Ассамблеясы хатшылығы басшысының ұсынысы бойынша Хатшылық ережесін қала әкімі аппараты басшысы бекітеді.

**II. Хатшылықтың міндеттері**

4. Хатшылықтың негізгі міндеттері:

- Елбасының, Үкіметтің, қала әкімінің халықтың бірлігін, Конституцияның мызғымастығын қамтамасыз ету жөніндегі саясатын іске асыру; қоғамдық келісімнің, саяси тұрақтылықтың конституциялық қағидаттарын бекіту;

- бірыңғай бағдарламаны және қоғамдық-саяси қатынастар, ұлттық-мәдени қатынастар, әлеуметтік салаларындағы мемлекеттік биліктің барлық тармақтарының келісілген өзара қарым-қатынасын қалыптастыру, жасөспірімдер арасындағы құқық бұзушылықтың алдын алу, отбасы мен әйел мәселелерін шешу;

 - Қазақстан-2030 даму стратегиясын іске асыруды идеологиялық қамтамасыз ету;

- ұлттық-мәдени бірлестіктерімен жұмыс істеу;

- Астана қаласының әлеуметтік-экономикалық және саяси дамуы, мемлекеттік биліктің жергілікті органдармен қызметі, ұлттық-мәдени бірлестіктердің қызметі туралы қоғамдық пікірлерді танып білу;

- қала әкімінің баспасөз қызметімен бірлесе, ұлттық-мәдени бірлестіктердің қызметі туралы талдамалық және насихаттау материалдарын дайындау.

**III. Хатшылықтың қызметтері мен құқықтары**

5. Астана қаласы Қазақстан халқы Ассамблеясы хатшылығы өзіне жүктелген міндеттерге сәйкес:

- қалалық Ассамблеяның қызметін қамтамасыз ету, Қазақстан халқы Ассамблеясының шешімдерінің орындалуын ұйымдастыру және қадағалау;

- қоғамдағы келісім мен тұрақтылықты, этникааралық қарым-қатынастарды нығайту және дамыту жөніндегі мемлекеттік органдардың бірлескен жұмыс жоспарлары бойынша атқарып отырған қызметтерін үйлестіру;

- Ассамблеяның бағдарламалық құжаттарын және концепцияларын іске асыру, тілдерді, мәдениетті, Қазақстанның тарихи салт-дәстүрлерін жаңғырту және сақтау бағдарламаларды іске асыру;

- қалалық Ассамблеяның қызметіне қатынасты сараптамалық, ақпараттық және әдістемелік материалдарды дайындау, елдегі қоғамдық прогресске және азаматтық бейбітшілікке жәрдемдесетін конференциялар, семинарлар, басқа да іс-шаралар мен акцияларды өткізу;

- мемлекеттік органдармен және Қазақстан аймақтарындағы ұқсас құрылымдармен, одан басқа қоғамдық және ұлттық-мәдени ұйымдарымен Қазақстанның тұрақтылық дамуы және қалалық Ассамблеяға жүктелген мақсаттарды іске асыру жөнінде өзара байланыс жасау;

- әйелдерді әлеуметтік қорғау және отбасылық-демографиялық саясаты жөнінде ұсыныстарды қалыптастыруына қатысу;

- республикалық және қалалық бұқаралық ақапарат құралдарымен өзара байланыс жасау және әкімдік қаулыларының, әкімнің шешімдері мен өкімдерінің жобаларын әзірлеуіне қатысу;

- қоғамдық ұйымдарының, диаспоралардың сұрақтары бойынша шет елдермен қарым-қатынастарды жүзеге асыру.

6. Хатшылық мынадай өкілеттерге бөленеді:

- ұлттық-мәдени бірлестіктердің қызметін үйлестіруді жүзеге асырады;

- мемлекеттік органдар және мекемелердің құқық бұзушылықтың, кәмелетке толмағандар арасында қараусыз және панасыз қалудың алдын алу, олардың құқықтық және заңдық мүдделерін қорғау саласындағы қызметін үйлестіруді жүзеге асырады;

- мемлекеттік органдар мен мекемелер арасында отбасы және әйелдер істері бойынша өзара қарым-қатынас жасау;

- жоғарғы мемлекеттік басқару органдары мен Қазақстан халқы Ассамблеясы арасындағы өзара қарым-қатынасты жүзеге асыру;

- қала әкімі аппараты басшысының тапсырмасы бойынша белгілеген тәртіпте республикалық іс-шараларға қатысу.

7. Бөлім өзінің құзіреті шегінде мынадай құқыққа ие:

- қалалық билік органдарынан, бұқаралық ақпарат құралдарынан, сонымен қатар мекемелерден, ұйымдардан және жауапты тұлғалардан қажет материалдарды белгіленген тәртіпте сұрастыру;

- қажет жағдайда аудандық бөлімдер, қалалық департаменттер, басқармалар, комитеттер қызметкерлерін жалпы қалалық іс-шараларға тарту; қала әкімдігі мәжілісіне мәселелерді дайындауға қатысу, қала әкімі аппараты басшысының тапсырмаларын орындау;

- хатшылыққа жүктелген міндеттерді орындау, меншік нысанына қарамастан, белгіленген тәртіп бойынша ұйымдарды аралау.

**IV. Хатшылықтың және оның қызметкерлерінің жауапкершілігі**

8. Хатшылық өзіне жүктелген міндеттемелердің уақытылы және сапалы орындалуына жауапты.

Хатшылыққа жүктелген міндеттердің орындалуына Хатшылық меңгерушісі жеке жауап береді.

**V. Хатшылық қызметін ұйымдастыру**

9. Хатшылықты меңгеруші басқарады.

Хатшылық меңгерушісін қала әкімі жетекшілік ететін әкім орынбасарының және қала әкімі аппараты басшысының ұсынысы бойынша тағайындайды.

10. Хатшылықтың қызметін ақпараттық, құжаттық, құқықтық, материалдық-техникалық және көлікпен қамтамасыз етуді қала әкімі аппаратының тиісті құрылымы жүзеге асырады.